钦定古今图书集成/明伦汇编/氏族典/第347卷 > 周述 周孟简
## 钦定古今图书集成/明伦汇编/氏族典/第347卷 > 周述 周孟简

按《明外史曾棨传》：“周述，字崇述，吉水人。永乐二年，与
从弟孟简并举进士及第，并授翰林编修，读书文渊
阁。述累进左春坊谕德。宣宗时，进左庶子，正统初卒。
孟简在翰林二十年，始迁詹事府丞，出为襄王长史。
述温厚简静，未尝疾言遽色，文章雅赡。孟简谦退不
伐，生平无睚眦于人，并为世所重云。”